På rundreise

På rundreise er et norsk underholdningsprogram som ble sendt på NRK Fjernsyn fra 1967 til 1968. Programmet var lagt opp som et direktesendt musikkprogram der man besøkte ulike steder i Norge for å finne nye lokale underholdningskrefter supplert med medbrakte artister. Programleder var Roald Øyen, som også hadde ansvaret for opplegget. Orkesteret som deltok i hver sending var ledet av Sigurd Jansen.Programmet gikk én gang i måneden og ble sendt på søndager. Det var oppfølgeren til programserien På direkten, som ble ledet av Odd Grythe og som også gikk på starten av 1970-tallet.


== Innhold (utdrag) ==
I det siste programmet i serien, som ble sendt 21. mai 1968 fra en friluftsscene utenfor Holmenkollen Restaurant i Holmenkollåsen i Oslo, bestod publikum av 430 russ, som på oppfordring fra programleder Roald Øyen fremførte «stambrølet» Chickelacke. Programmet var i det store og hele direktesendt, men inneholdt også et opptak fra kåringen av «Årets (rød)russeprinsesse» på restaurant Regnbuen den 18. mai 1968. Russejentene skulle gjennom et hinderløp der de hoppet tau, skjøt på blink med luftgevær og skulle forsere turnapparatet «hest». I klippene som ble vist fra konkurransen kom konferansieren med tilrop til kandidatene som «Kjolen din er gjennomsiktig i sterkt lys», «Vær forsiktig så du ikke skyter deg selv i kneet» og «Det er lov å ta av seg; kan ta av seg så mye en vil».


== Episoder ==
15. januar 1967: På rundreise – Vi stopper på Romerike Folkehøgskole, Jessheim
12. mars 1967: På rundreise – Vi stopper i Røros
1. april 1967: På rundreise – Vi stopper i Mo i Rana
11. mai 1967: På rundreise – Vi stopper i Ålesund (60 min.) (På nrk.no ligger pr. mars 2022 kun innledningen til denne episoden tilgjengelig; episoden er kuttet etter 17 min. Per mars 2022 oppgis også feil premieredato på nrk.no; programmet ble sendt 11. mai 1967, og ikke 10. mai 1967.)
22. september 1967: På rundreise – Vi stopper i Alta (60 min.) (På nrk.no ligger pr. mars 2022 kun innledningen til denne episoden tilgjengelig; episoden er kuttet etter 3 min. 2 sek.)
13. oktober 1967: På rundreise – Vi stopper i Stavanger (60 min.) (På nrk.no ligger pr. mars 2022 kun innledningen til denne episoden tilgjengelig; episoden er kuttet etter 4 min. 17 sek.)
20. desember 1967: På rundreise – Vi stopper i Høvringen (61 min.)
14. mars 1968: På rundreise – Vi stopper i Fyresdal, Telemark (51 min.) Programmet ble sendt fra en låve på Foldsæ landbruksskole, og ble presentert av programlederen som et «låveball». Medvirkende artister (utvalg): Dizzie Tunes, Aslak Brekke, Agnes Buen (senere Garnås), Anders Buen, Hauk Buen, Knut Buen.
12. april 1968: På rundreise – Fra Skjæringfjell (58 min.). Medvirkende artister (utvalg): Lill Lindfors
27. april 1968: På rundreise Medvirkende artister: Cornelis Vreeswijk
21. mai 1968: På rundreise – Vi stopper på Holmenkollen (48 min.). Medvirkende artister: Marianne Kock, Kirsti Sparboe, Arne Bendiksen, Oddvar Sanne, Harald Heide Steen jr., Vigdis Mostad og Robban Broberg.
23. juni 1968: På rundreise (1 t 39 min.) Direktesendt jonsokfeiring fra Brekkestø i Agder og fra Gjendesheim i Jotunheimen. Medvirkende artister: Ivar Bøksle, Frik Hougen, Julius Hougen. (Per mars 2022 er feil program lagt ut som fil på NRKs nettspiller; jonsokfeiringen er publisert i stedet for På rundreise fra 27. april 1968.)


== Referanser ==


== Eksterne lenker ==
(no) På rundreise på NRK TV